Verdagte vas oor plofpakkies aan politici | Maroela Media
Verdagte vas oor plofpakkies aan politici
Hillary Clinton was een van die mense aan wie plofpakkies gerig is. Foto: Verskaf
'n Man is in die Amerikaanse deelstaat Florida in hegtenis geneem in verband met die beweerde ploftoestelle wat aan hooggeplaastes gepos is.
Dit volg nadat die owerheid Vrydag op nog twee toestelle gereageer het, die een in Florida en die ander in New York, wat die totale getal pakkies wat wetstoepassers tot dusver gekry het, op 12 te staan bring.
'n Woordvoerder van die Amerikaanse departement van justisie het bevestig dat die verdagte aangehou word en het gesê nog inligting sal later Vrydag op 'n mediakonferensie bekendgemaak word.
Die owerheid het leidrade opgevolg dat sommige van die pakkies moontlik in Suid-Florida gepos is. Nadat die nuus van die inhegtenisneming bekend geword het, kon gesien word hoe agente van die Amerikaanse geheimediens (FBI) en ander wetstoepassers 'n afleweringsvoertuig in Suid-Florida met blou waterdigte materiaal bedek.
Volgens iemand na aan die ondersoek woon die verdagte in Florida naby aan die instelling waar die toestelle gepos is. Dit is nog nie bekend of die man alleen opgetree het en of iemand of 'n organisasie hom gehelp het nie.
Maroela Media het Woensdag berig die FBI het gesê beamptes het pakkies onderskep wat "moontlike ploftoestelle" bevat het en aan oudpres. Barack Obama en Hillary Clinton gerig was.
Dié toestelle is ontdek kort nadat 'n ploftoestel in die posbus van die liberale miljardêr George Soros by sy huis in Bedford, New York, gevind is. Soros is 'n gereelde teiken van verregse groepe se kritiek.
Die agentskap het gesê nóg Clinton nóg Obama het die pakkies in ontvangs geneem en nie een van die twee politici was in gevaar om die pakkies te ontvang nie aangesien dit tydens skanderingsprosedures onderskep is.
Agt verdagtes in bendeverkragting aangekeer
Die wêreld in foto's – 26 Oktober 2018
Puik werk weereens deur die FBI. In this Country a fact. You can run, we run faster and will get you. You can be smart, we are smarter, and will get you.
Alle lande het misdaad. Daar word maar net nie oor alles gepubliseer nie.
Hopelik leer ons die waarheid eendag… bomme kon nie regtig ontplof nie en die knapie wat die "bomme" gepos het is betaal deur 'n Demokraat.